|  |
| --- |
| ethnosimo-aade-gr |

 Αθήνα, 26 Μαΐου 2025

**ΔΕΛΤΙΟ ΤΥΠΟΥ**

**ΑΑΔΕ: Μεταστέγαση και Αναβάθμιση της 9ης Υπηρεσίας Φορολογικής Εξυπηρέτησης σε Πρότυπη υπηρεσία – Δοκιμαστική λειτουργία**

Ένα ακόμη βήμα στον οδικό χάρτη εκσυγχρονισμού της Φορολογικής Διοίκησης ολοκληρώνεται, με τη μεταστέγαση της 9ης Υπηρεσίας Φορολογικής Εξυπηρέτησης, η οποία βρίσκεται σε δοκιμαστική περίοδο, λειτουργώντας ως πρότυπη μονάδα, σε νέες, σύγχρονες εγκαταστάσεις στην Ηλιούπολη.

Τα οφέλη για τους πολίτες και τις επιχειρήσεις από την αναβάθμιση των υποδομών, την αισθητική ανανέωση και την εισαγωγή σύγχρονων εργαλείων εξυπηρέτησης είναι:

* **Απλούστερες και ταχύτερες διαδικασίες:** Οι διαδικασίες απλοποιούνται και επιταχύνονται, με λιγότερη αναμονή και ταχύτερη διεκπεραίωση των υποθέσεων.
* **Βελτιωμένο εργασιακό περιβάλλον:** Το εργασιακό περιβάλλον για το προσωπικό αναβαθμίζεται, ενισχύοντας την αποδοτικότητα και την ικανοποίησή του.
* **Επιτάχυνση των ψηφιακών συναλλαγών:** Οι συναλλαγές επιταχύνονται και γίνονται ψηφιακά, καλύπτοντας τις σύγχρονες απαιτήσεις πολιτών και επιχειρήσεων.
* **Αναβαθμισμένη εικόνα της δημόσιας διοίκησης:** Η εικόνα της δημόσιας διοίκησης βελτιώνεται, με σύγχρονους χώρους και καλύτερη οργάνωση και ενισχύεται σημαντικά η αξιοπιστία της.
* **Βελτιωμένη εμπειρία εξυπηρέτησης**: Οι διαδικασίες γίνονται πιο φιλικές και προσβάσιμες για όλους.

Επισημαίνεται ότι στις Υπηρεσίες Φορολογικής Εξυπηρέτησης παρέχονται οι παρακάτω υπηρεσίες:

* Παραλαβή κλειδαρίθμου και απόδοση ΑΦΜ
* Καθοδήγηση και εξυπηρέτηση στη χρήση των ψηφιακών υπηρεσιών της ΑΑΔΕ, για να ολοκληρώνετε τις συναλλαγές σας εύκολα και γρήγορα
* Διαδικασία ακινησίας οχημάτων (επιβατικών και δίκυκλων ΙΧ), εφόσον οι πινακίδες κυκλοφορίας έχουν ήδη κατατεθεί στη συγκεκριμένη ΥΦΕ
* Έκδοση βεβαίωσης περί μη οφειλής τελών κυκλοφορίας οχημάτων
* Χορήγηση άδειας προσωρινής κυκλοφορίας οχημάτων (Μ)

Η εξυπηρέτηση των φορολογούμενων στις Υπηρεσίες Φορολογικής Εξυπηρέτησης γίνεται με:

* ραντεβού, που θα κλείνουν ψηφιακά στην εφαρμογή «Τα Ραντεβού μου», μέσα από την ψηφιακή πύλη myAADE (myaade.gov.gr) ή μέσω της εφαρμογής για κινητές συσκευές myAADEapp,
* φυσική παρουσία.

Η 9η υπηρεσία Φορολογικής Εξυπηρέτησης στεγάζεται επί της οδού Μαρίνου Αντύπα 86-88, ΤΚ 16346.

Για οποιαδήποτε πληροφορία σχετικά με τα παραπάνω, οι φορολογούμενοι μπορούν να τηλεφωνούν στο Κέντρο Εξυπηρέτησης Φορολογουμένων (ΚΕΦ) της ΑΑΔΕ, στο +30 213 162 1000, κατά τις εργάσιμες ημέρες και ώρες 8:00 έως 15:00.



